**Európai Választási Szakértők Egyesülete**

**Kiegészítés a 2016. évi beszámolóhoz**

Az Egyesület 2017. éves konferenciáját Szófiában, Bulgáriában tartotta. Fő témánk „Tudatos választópolgárok a digitális korban” volt. A találkozó lehetőséget nyújtott regionális és régiók közötti együttműködések kialakítására, kapcsolatépítésre, illetve különböző választási technológiák megismerésére. Az eseményen 39 ország közel 160 képviselője vett részt, köztük választási tisztviselők, szakértők, választásokkal foglalkozó nemzetközi szervezetek képviselői, kutatók és újságírók.

A 2017. éves konferencia témáját tükrözte az „Elections in Europe” (az Egyesület éves kiadványa választási szakemberek számára) 13. száma is, amely bemutatta egyrészt a téma szélesebb nemzetközi aspektusait, beleértve a választói tudatosság hiányának veszélyeit, másrészt az egyes országok kiemelkedő megoldásait a választópolgárok tudatosságának növelésére. A kiadvány elektronikusan is elérhető az Egyesület honlapján.

Az Egyesület az év folyamán három nemzetközi konferenciára delegált választási szakértőket: Tunéziába *(Regional workshop – The independence of Arab Electoral Management Bodies: Between Concept and Practice)*, Oroszországba *(14th European Conference of Electoral Management Bodies - 'Ways of improving the functioning of electoral administrations')* és Romániába *(International conference on ‘Counting the ballots and accounting for the votes: the use of technology for enhancing the transparency of the electoral processes’).* Továbbá, az Egyesület képviselője részt vett az örmény választások megfigyelésében.